ᱢᱩᱱᱰᱟᱨᱤ ᱵᱟᱱᱤ

ᱢᱩᱱᱰᱟᱨᱤ ᱵᱟᱱᱤ (ᱢᱩᱱᱰᱟᱨᱤ: 𞓗𞓕𞓨𞓚 ᱵᱟᱱᱤ 'ᱪᱤᱠᱤ', ᱢᱩᱱᱰᱟᱨᱤ ᱵᱟᱱᱤ ᱦᱤᱥᱤᱨ ᱦᱤᱥᱤᱨ 'ᱚᱞ', ᱥᱮ ᱢᱩᱱᱰᱟᱨᱤ ᱪᱤᱠᱤ ᱢᱮᱱᱛᱮ ᱦᱚᱸ ᱵᱟᱲᱟᱭᱚᱜᱼᱟ) ᱫᱚ ᱢᱩᱱᱰᱟᱨᱤ ᱯᱟᱹᱨᱥᱤ ᱨᱮᱭᱟᱜ ᱟᱯᱱᱟᱨ ᱪᱤᱠᱤ ᱠᱟᱱᱟ ᱾ ᱢᱩᱱᱰᱟᱨᱤ ᱫᱚ ᱢᱤᱫ ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱠᱟᱱᱟ ᱾ ᱢᱩᱱᱰᱟᱨᱤ ᱵᱟᱱᱤ ᱨᱮ ᱒᱗ ᱜᱚᱴᱟᱱ ᱢᱩᱬ ᱪᱤᱠᱤ ᱟᱨ ᱢᱚᱬᱮ ᱜᱚᱴᱟᱱ ᱡᱟᱯᱟᱜ ᱪᱤᱠᱤ ᱢᱮᱱᱟᱜᱼᱟ ᱾ ᱚᱞ ᱪᱤᱠᱤ ᱞᱮᱠᱟ ᱢᱩᱱᱰᱟᱨᱤ ᱵᱟᱱᱤ ᱦᱚᱸ ᱯᱨᱟᱠᱨᱩᱛᱤᱠ ᱱᱤᱨᱚᱲ ᱪᱤᱠᱤ ᱠᱟᱱᱟ ᱾ ᱢᱮᱱᱫᱚ ᱱᱚᱣᱟ ᱪᱤᱠᱤ ᱨᱮᱭᱟᱜ ᱨᱩᱯ ᱫᱚ ᱥᱟᱪᱟᱨᱦᱮ ᱠᱷᱚᱱ ᱧᱟᱢ ᱟᱠᱟᱱᱟ ᱾

ᱱᱚᱣᱟ ᱪᱤᱠᱤ ᱫᱚ ᱞᱮᱸᱜᱟ ᱠᱷᱚᱱ ᱡᱚᱡᱚᱢ ᱥᱮᱫ ᱠᱚ ᱚᱞᱟ ᱾ ᱥᱟᱶᱛᱟ ᱨᱮᱱ ᱟᱹᱜᱩᱣᱟᱹᱱ ᱟᱨ ᱚᱱᱚᱞᱤᱭᱟᱹ ᱨᱳᱦᱤᱫᱟᱥ ᱥᱤᱝ ᱱᱟᱜᱽ ᱑᱙᱘᱐ ᱥᱮᱨᱢᱟ ᱨᱮᱭᱟᱜ ᱢᱩᱪᱟᱹᱫ ᱥᱮᱫ ᱢᱩᱱᱰᱟᱨᱤ ᱚᱞ ᱛᱚᱦᱚᱨ ᱢᱩᱱᱰᱟᱨᱤ ᱵᱟᱱᱤ ᱮ ᱛᱮᱭᱟᱨ ᱟᱨ ᱩᱪᱷᱟᱹᱱ ᱞᱮᱫᱟ ᱾ ᱱᱟᱦᱟᱜ ᱫᱤᱱ ᱨᱮ ᱱᱚᱣᱟ ᱨᱮᱭᱟᱜ ᱵᱮᱵᱷᱟᱨ ᱠᱚᱢ ᱜᱮ ᱨᱮᱦᱚᱸ ᱥᱟᱶᱦᱮᱫ, ᱥᱮᱪᱮᱫ ᱟᱨ ᱠᱚᱢᱯᱤᱭᱩᱴᱤᱝ ᱠᱚᱨᱮ ᱱᱚᱣᱟ ᱨᱮᱭᱟᱜ ᱵᱮᱵᱷᱟᱨ ᱰᱷᱮᱨ ᱪᱟᱞᱟᱜ ᱠᱟᱱᱟ ᱾

ᱱᱟᱜᱟᱢ
᱑᱙᱔᱙ ᱥᱮᱨᱢᱟ ᱜᱨᱮᱰ ᱥᱠᱩᱞ ᱨᱮ ᱯᱟᱲᱦᱟᱣ ᱚᱠᱛᱚ ᱨᱳᱦᱤᱫᱟᱥ ᱥᱤᱝ ᱱᱟᱜᱽ ᱢᱩᱱᱰᱟᱨᱤ ᱵᱟᱱᱤ ᱨᱮᱭᱟᱜ ᱮᱛᱚᱦᱚᱵ ᱪᱤᱛᱟᱹᱨ ᱠᱚᱸᱭ ᱰᱤᱡᱟᱭᱤᱱ ᱞᱮᱫᱟ, ᱡᱟᱦᱟᱸ ᱫᱚ ᱩᱱᱤ ᱚᱱᱟ ᱠᱚ ᱦᱟᱥᱟ ᱛᱮ ᱵᱷᱤᱛ ᱠᱚᱨᱮᱭ ᱚᱞ ᱵᱟᱲᱟᱭᱮᱫ ᱛᱟᱸᱦᱮᱱᱟ ᱾ ᱑᱙᱕᱓ ᱦᱟᱹᱵᱤᱫ ᱛᱮ ᱩᱱᱤ ᱓᱕ ᱜᱚᱴᱟᱱ ᱪᱤᱠᱤ ᱨᱮᱭᱟᱜ ᱢᱤᱫ ᱥᱮᱴ ᱮ ᱛᱮᱭᱟᱨ ᱥᱟᱹᱛ ᱞᱮᱫᱟ ᱾ ᱩᱱᱤ ᱑᱙᱘᱐ ᱦᱟᱹᱵᱤᱫ ᱚᱱᱟ ᱫᱚ ᱟᱨᱦᱚᱸ ᱟᱹᱨᱩᱯᱷᱮᱨᱟᱣ ᱟᱨ ᱥᱚᱡᱷᱮ ᱧᱚᱜ ᱠᱟᱛᱮ ᱒᱗ ᱜᱚᱴᱟᱱ ᱪᱤᱠᱤ ᱨᱮᱭ ᱠᱚᱢ ᱟᱹᱜᱩ ᱞᱮᱫᱟ ᱾ ᱒᱐᱐᱘ ᱥᱮᱨᱢᱟ ᱨᱮ, ᱵᱷᱟᱨᱚᱛ ᱢᱩᱱᱰᱟ ᱥᱚᱢᱟᱡᱽ, ᱢᱩᱱᱰᱟ ᱥᱚᱢᱟᱡᱽ ᱥᱟᱱᱣᱟᱨ ᱡᱟᱢᱫᱟ ᱟᱨ ᱱᱟᱜᱽ ᱫᱚ ᱱᱚᱣᱟ ᱪᱤᱠᱤ ᱨᱮᱭᱟᱜ ᱥᱴᱟᱭᱤᱞ ᱟᱹᱨᱩᱯᱷᱮᱨᱟᱣ ᱟᱨ ᱜᱞᱤᱯᱷ ᱥᱮᱞᱮᱫ ᱠᱟᱛᱮ ᱠᱚ ᱩᱛᱷᱱᱟᱹᱣ ᱟᱠᱟᱫᱟ ᱾ ᱩᱱ ᱠᱷᱚᱱ ᱜᱮ, ᱱᱚᱣᱟ ᱢᱟᱱᱚᱠ ᱵᱮᱵᱷᱟᱨ ᱠᱟᱛᱮ ᱯᱷᱚᱱᱴ ᱠᱚ ᱛᱮᱭᱟᱨ ᱦᱩᱭᱟᱠᱟᱱᱟ ᱾
ᱨᱳᱦᱤᱫᱟᱥ ᱥᱤᱝ ᱱᱟᱜᱽ ᱑᱙᱘᱐ ᱥᱮᱨᱢᱟ ᱨᱮ, ᱩᱱ ᱚᱠᱛᱚ ᱳᱰᱤᱥᱟ ᱨᱮᱱ ᱥᱤᱨᱟᱹ ᱢᱚᱱᱛᱨᱤ ᱡᱟᱱᱚᱠᱤ ᱵᱚᱞᱞᱚᱵᱷ ᱯᱚᱴᱱᱟᱭᱮᱠ ᱴᱷᱮᱱ ᱱᱚᱣᱟ ᱪᱤᱠᱤ ᱮ ᱥᱚᱫᱚᱨ ᱞᱮᱫᱟ ᱟᱨ ᱥᱚᱝᱵᱤᱫᱷᱟᱱᱤᱭᱟᱹ ᱞᱮᱠᱟᱛᱮ ᱢᱩᱱᱰᱟᱨᱤ ᱯᱟᱹᱨᱥᱤ ᱨᱮᱭᱟᱜ ᱢᱟᱹᱱ ᱮᱢ ᱞᱟᱹᱜᱤᱫ ᱢᱤᱫ ᱱᱮᱦᱚᱨ ᱥᱟᱠᱟᱢ ᱮ ᱫᱟᱞ ᱟᱫᱮ ᱛᱟᱦᱮᱸᱱᱟ ᱾ ᱑᱙᱙᱐ ᱥᱮᱨᱢᱟ ᱨᱮ ᱮᱴᱟᱜ ᱦᱚᱲ ᱠᱚ ᱥᱟᱞᱟᱜ ᱱᱟᱜᱽ ᱟᱨᱦᱚᱸ ᱩᱱ ᱚᱠᱛᱚ ᱨᱮᱱ ᱫᱤᱥᱚᱢ ᱜᱚᱢᱠᱮ ᱴᱷᱮᱱ ᱥᱚᱝᱵᱤᱫᱷᱟᱱᱤᱭᱟᱹ ᱢᱟᱹᱱ ᱮᱢ ᱨᱮᱭᱟᱜ ᱟᱹᱨᱡᱤ ᱥᱟᱠᱟᱢ ᱮ ᱪᱟᱞ ᱞᱮᱫᱟ ᱾ ᱢᱚᱭᱩᱨᱵᱷᱚᱸᱡᱽ ᱨᱮᱭᱟᱜ ᱯᱳᱰᱟ ᱟᱥᱴᱤᱭᱟ ᱨᱮ ᱢᱮᱱᱟᱜ "ᱢᱩᱱᱰᱟᱨᱤ ᱥᱚᱢᱟᱡᱽ ᱥᱟᱱᱣᱟᱨ ᱡᱟᱢᱫᱟ" ᱢᱤᱫ ᱥᱟᱶᱛᱟᱠᱤᱭᱟᱹ ᱜᱟᱶᱛᱟ, ᱢᱩᱱᱰᱟᱨᱤ ᱯᱟᱹᱨᱥᱤ ᱥᱤᱧᱚᱛᱤᱭᱟᱹ ᱥᱚᱝᱵᱤᱫᱷᱟᱱ ᱨᱮᱭᱟᱜ ᱤᱨᱟᱹᱞᱟᱱ ᱛᱷᱚᱠ ᱥᱮᱞᱮᱫ ᱚᱪᱚᱭ, ᱵᱷᱟᱨᱚᱛ ᱡᱟᱠᱟᱛ ᱨᱮᱰᱤᱭᱳ ᱦᱚᱛᱮᱛᱮ ᱢᱩᱱᱰᱟᱨᱤ ᱯᱟᱹᱨᱥᱤ ᱩᱪᱷᱟᱹᱱ ᱟᱨ ᱚᱞ ᱛᱚᱦᱚᱨ ᱟᱨ ᱥᱟᱶᱦᱮᱫ ᱪᱮᱛᱟᱱ ᱞᱟᱯᱷᱟᱝ ᱥᱮᱪᱮᱫ ᱞᱟᱹᱜᱤᱫ ᱢᱟᱦᱟᱨᱟᱡᱟ ᱥᱨᱤᱨᱟᱢ ᱪᱟᱸᱫᱽᱨᱚ ᱵᱷᱚᱧ ᱫᱮᱣ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱢᱤᱫ ᱢᱩᱱᱰᱟᱨᱤ ᱯᱟᱹᱨᱥᱤ ᱵᱤᱵᱷᱟᱜᱽ ᱛᱷᱟᱯᱚᱱ ᱨᱮᱭᱟᱜ ᱮ ᱫᱟᱹᱵᱤ ᱟᱹᱜᱩᱭᱮᱫ ᱠᱟᱱᱟ ᱾ ᱱᱟᱦᱟᱜ ᱫᱤᱱ ᱨᱮ ᱱᱚᱣᱟ ᱨᱮᱭᱟᱜ ᱵᱮᱵᱷᱟᱨ ᱠᱚᱢ ᱜᱮ ᱨᱮᱦᱚᱸ ᱥᱟᱶᱦᱮᱫ, ᱥᱮᱪᱮᱫ ᱟᱨ ᱠᱚᱢᱯᱤᱭᱩᱴᱤᱝ ᱠᱚᱨᱮ ᱱᱚᱣᱟ ᱨᱮᱭᱟᱜ ᱵᱮᱵᱷᱟᱨ ᱰᱷᱮᱨ ᱪᱟᱞᱟᱜ ᱠᱟᱱᱟ ᱾
 ᱚᱞ ᱫᱟᱹᱭᱠᱟᱹ
ᱞᱟᱛᱟᱨ ᱨᱮ ᱡᱮᱜᱮᱛᱟᱹᱨᱤ ᱢᱟᱹᱱᱢᱤ ᱟᱹᱭᱫᱟᱹᱨᱤ ᱨᱮᱭᱟᱜ ᱫᱟᱹᱭᱠᱟᱹ ᱢᱩᱱᱰᱟᱨᱤ ᱵᱟᱱᱤ ᱛᱮ ᱚᱞ ᱟᱠᱟᱱᱟ᱾ 

𞓝𞓐𞓨𞓐𞓗-𞓱:
𞓛𞓐𞓗𞓤𞓨 𞓞𞓐𞓪𞓐 𞓢𞓐𞓢𞓤𞓮 𞓧𞓕𞓨𞓕𞓣𞓔 𞓐𞓜𞓐𞓙 𞓐𞓢𞓝𞓚𞓓𞓕𞓣 𞓢𞓐𞓣𞓤𞓓𞓕𞓦 𞓑𞓕𞓚𞓝𞓚 𞓗𞓕𞓗𞓐𞓝 𞓣𞓤 𞓖𞓐𞓨𞓐𞓧 𞓖𞓐𞓣𞓐𞓔𞓤𞓝𞓤 𞓕𞓡𞓕𞓨𞓕𞓡 𞓐𞓜𞓐𞓦 𞓗𞓐𞓣𞓕𞓗𞓐𞓣𞓚 𞓨𞓕𞓧𞓕𞓢𞓕𞓨𞓕. 𞓚𞓨𞓢𞓟𞓦𞓢𞓤 𞓛𞓤𞓥𞓕 𞓐𞓜𞓐𞓦 𞓖𞓚𞓮𞓭 𞓑𞓤𞓪𞓤𞓦 𞓖𞓚𞓭𞓟𞓣𞓤𞓓𞓕𞓙 𞓤𞓨𞓤𞓧𞓢𞓐 𞓨𞓕𞓧𞓕𞓢𞓕𞓨𞓕 𞓐𞓜𞓐𞓙 𞓚𞓨𞓢𞓟𞓙 𞓒𞓐𞓙𞓝𞓤 𞓞𞓕𞓦𞓤𞓓𞓕 𞓗𞓐𞓓𞓕 𞓒𞓤𞓢𞓕 𞓖𞓕𞓦𞓕𞓣 𞓗𞓕𞓢𞓕𞓝𞓚𞓘𞓕𞓙.

ᱪᱤᱠᱤ
᱒᱐᱐᱘ ᱨᱮᱭᱟᱜ ᱟᱹᱨᱩ ᱛᱟᱭᱚᱢ, ᱢᱩᱱᱰᱟᱨᱤ ᱵᱟᱱᱤ ᱨᱮ ᱒᱗ ᱜᱚᱴᱟᱱ ᱢᱩᱬ ᱪᱤᱠᱤ, ᱢᱚᱬᱮ ᱜᱚᱴᱟᱱ ᱡᱟᱯᱟᱜ ᱪᱤᱠᱤ ᱟᱨ ᱜᱮᱞ ᱜᱚᱴᱟᱱ (ᱰᱮᱥᱤᱢᱮᱞ) ᱮᱞ ᱢᱮᱱᱟᱜᱼᱟ ᱾ ᱱᱚᱣᱟ ᱠᱚ ᱨᱮᱭᱟᱜ ᱧᱩᱛᱩᱢ ᱫᱚ ᱟᱹᱨᱤᱪᱟᱹᱞᱤ ᱞᱮᱠᱟᱛᱮ ᱧᱩᱛᱩᱢ ᱟᱠᱟᱱᱟ ᱾ ᱱᱚᱣᱟ ᱨᱮ ᱪᱤᱠᱷᱱᱟᱹ (ᱡᱮᱞᱮᱠᱟ - ᱠᱮᱪᱮᱫ, ᱛᱮᱨᱪᱷᱟ) ᱠᱚ ᱫᱚ ᱞᱟᱛᱤᱱ ᱟᱨ ᱚᱞ ᱪᱤᱠᱤ ᱞᱮᱠᱟ ᱜᱮ ᱵᱮᱵᱷᱟᱨᱚᱜᱼᱟ ᱾ ᱱᱚᱣᱟ ᱫᱚ  ᱨᱮ ᱭᱩᱱᱤᱠᱳᱰ ᱨᱮ ᱥᱮᱞᱮᱫ ᱦᱩᱭ ᱟᱠᱟᱱᱟ᱾

 ᱥᱟᱹᱠᱷᱭᱟᱹᱛ 

ᱛᱷᱚᱠ: ᱪᱤᱠᱤ
ᱛᱷᱚᱠ: ᱚᱞ ᱛᱚᱦᱚᱨ
ᱛᱷᱚᱠ: ᱢᱩᱱᱰᱟ ᱪᱤᱠᱤᱠᱚ
ᱛᱷᱚᱠ: ᱥᱤᱧᱚᱛᱤᱭᱟᱹ ᱪᱤᱠᱤ
ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱚᱞ ᱛᱚᱦᱚᱨ
ᱛᱷᱚᱠ:ᱠᱷᱮᱨᱣᱟᱲᱤ ᱪᱤᱠᱤ